Halifax (Roéyôme-Uni)

**Halifax** ch'est eune ville dech comté dech Yorkshire ed l'Ouest, dins ch' nord ed l'Ingueltière. Chele ville compte 88 134 gins in 2011. Ch'est l'wartier général del banque inglèse Halifax Bank pi ech chucolatier Mackintosh, eune filiale d' Nestlé, y o sin usine.

Ech comté d'Halifax doét sin nom à chole ville. Chele ville homonyme, capitale del provinche canadienne del Novèle-Écosse, o té lonmée in onmache à George Montague-Dunk, 2e comte d'Halifax.

## Histoère
F.A. Leyland nos informa in 1863 eq l’indroét s' situoait à eune jonccion chintrale pindant l’antitchitè intre Eboracum, Isarium, Olicana, Coluna, Coccium, Mancunium, Cambodunum, Danum, et pi Legiolium. Chele paroéche l'est donc croésée pèr des voées anchiennes (disparues) intre chés lius importants.

Un autel à Brigantia, dech troésième sièke, o té trouvé à Greetland dins l'paroéche aveuc d’autes véstiges (moaisons, pièches romaines, pières aveuc des clous in fer). Chele ville s' situe auchi pré d'chés véstiges antiques ed « Lee Hill » pi Slack. Che darin ch'est l’indroét del forteresse romaine d'Slack, dousqu' d'nombeuses découvertes arkéologiques (hypocauste, autel à Fortuna, maintes inscripcions COH.IIII.BRE) font l’objet d'pusieus éspéculacions intrigantes edpis 1597.

Chele découverte d’un grind nombe d’urnes funéraires à « Tower Hill » témoégne d’un chinmetière antique à l’indroét. Leyland possédoait eune pièche romaine (Septimus Geta) trouvée derrière *Magson House*.

Des véstiges bretons (hache, pière branlante druidique, pointes d'flèkes) ont té trouvés dseur *Golcar Hill* auchi, pré del ville. D'autes véstiges, similoaires, ont té trouvés dseur *Mixenden moor*.

## Sports

* Halifax RLFC, équipe d'rugbi à 13 in deusième division inglèse, l'Championship
* Football Club Halifax Town, équipe d'fotbale in National League (chinquième division inglèse)

## Parsonnalités nées o loyées à l'ville

* Anne Lister (1791-1840), jornalisse.
* George Dyson (1883-1964), compositeu.
* Nick Holmes (né in 1971), canteu pi fondateu dech groupe d'métal Paradise Lost.
* Eric Portman (1901 o 1903-1969), acteu.
* Ed Sheeran (né in 1991), canteu.
* Patrick Woodroffe (1940-2014), artisse.
* Talk Talk, chélèbe groupe d'new wave y tourne ch' clip d'sin tite *[[My Foolish Friend]]*, in 1983. L'acchint l'est mis dseur l'aspet industriel pi ouvrier del ville et pi in y voét diférints lius : *Hebden Bridge*, *Lee Mill Road*, *Rose Grove* o l' *Wainright's Tower*.

## Jumelache

* Aix-la-Capelle, 

## Notes pi référinches


## Loïens intarnètes

* Ersource erlative à chés biaus-arts : Grove Art Online
* Ersource erlative à l'musique : MusicBrainz
* Notices dins des dictionnaires o inciclopédies généralisses : *[https://www.britannica.com/place/Halifax-England Britannica]* **·** *[https://brockhaus.de/ecs/enzy/article/halifax-20 Brockhaus]* **·** *[https://lex.dk/Halifax_-_by_i_England Den Store Danske Encyklopædi]* **·** *[https://www.enciclopedia.cat/gran-enciclopedia-catalana/halifax-0 Gran Enciclopèdia Catalana]* **·** *[https://www.ne.se/uppslagsverk/encyklopedi/l%C3%A5ng/halifax-%282%29 Nationalencyklopedin]* **·** *[https://proleksis.lzmk.hr/25207/ Proleksis enciklopedija]* **·** *[https://snl.no/Halifax_-_by_i_Storbritannia Store norske leksikon]* **·** *[https://www.vle.lt/Straipsnis/halifax-1/ Visuotinė lietuvių enciklopedija]*